# 2020 SO

2020 SO és un petit objecte proper a la Terra, identificat com a restes del tram accelerador Centaur de la nau espacial Surveyor 2 llançat a l'espai el 20 de setembre de 1966, involucrat a les missions espacials del programa Surveyor. Va ser descobert gràcies a l'estudi Pan-STARRS1 a l'Observatori de Haleakala el 17 de setembre de 2020. L'u de desembre de 2020 va fer la seva màxima aproximació a la terra, el dia 2 de febrer farà un apropament final a uns 220.000 quilòmetres. La seva trajectòria nominal indica que va assolir una excentricitat orbital geocèntrica inferior a 1 el 15 d'octubre de 2020 i va quedar capturat temporalment per la Terra el 8 de novembre, quan entrà en l'esfera de Hill de la Terra.
Els objectes propers a la terra que interaccionen temporalment amb aquesta, a voltes se'ls anomena "minillunes", satèl·lits hipotètics de la Terra o quasi-satèl·lits. En aquest cas parlar d'aquest terme resulta enganyós ja que és brossa espacial artificial.

## Trajectòria al voltant de la Terra

Durant la seva òrbita geocèntrica al voltant de la Terra, 2020 SO farà dues passades properes a la Terra. La primera aproximació es va produir el primer de desembre de 2020, a una distància nominal de perigeu d'aproximadament 0,13 distàncies lunars (50.000 km). En aquesta passada va mostrar una magnitud aparent no inferior 14,1, de manera que no es podrà veure a ull nu.
La segona aproximació és el 2 de febrer de 2021, a una distància nominal de perigeu d'aproximadament 0,58 distàncies lunars (220.000 km).
Finalment, abandonarà l'esfera de Hill de la Terra al voltant del 7 de març de 2021. Els detalls precisos de la seva òrbita poden variar molt amb les successives observacions, que permetran ajustar millor les prediccions.

## Origen

Paul Chodas, del Jet Propulsion Laboratory, sospità que el 2020 SO podia ser el coet auxiliar Centaur del Surveyor 2, llançat el 20 de setembre de 1966. L'òrbita semblant a la de la Terra i la baixa velocitat relativa van suggerir que es tractava d'un possible objecte artificial humà. Els estudis espectroscòpics varen ajudar a determinar que l'objecte estava cobert de pintura amb diòxid de titani. La seva corba de llum presentava variacions amb una amplitud de 2,5 magnituds, cosa que implicava o bé una forma allargassada o variacions d'albedo a la seva superfície. El seu període de rotació és d'uns 9 segons.

## Referències

* 1 2 3 4 5 6 7 8 9 10 URL de la referència: https://web.archive.org/web/20210126034627/https://ssd.jpl.nasa.gov/sbdb.cgi?sstr=54054450.
* ↑ Irizarry, Eddie; Byrd, Deborah. «Say goodbye to Earth’s mini-moon on February 1 and 2» (en anglès). EarthSky, 28-01-2021. [Consulta: 2 febrer 2021].
* ↑ «HORIZONS Web-Interface». [Consulta: 13 octubre 2020].
* ↑ «Fake asteroid? NASA expert IDs mystery object as old rocket» (en anglès). [Consulta: 13 octubre 2020].
* ↑ Greicius, Tony. «Earth May Have Captured a 1960s-Era Rocket Booster», 12-11-2020. [Consulta: 14 novembre 2020].
* 1 2 Bartels, Meghan. «So 'asteroid' 2020 SO was actually 1960s space junk. It may be the first of many to come.» (en anglès). Space.com, 16-12-2020. [Consulta: 2 febrer 2021].
* ↑ «2020SO Ephemerides for 1 December 2020». NEODyS (Near Earth Objects – Dynamic Site). Arxivat de l'original el 2020-09-26. [Consulta: 26 setembre 2020].
* ↑ Alan Harris. «Re: another natural satellite of Earth... again.», 20-09-2020. [Consulta: 20 setembre 2020].
* ↑ Masi, Gianluca. «Near-Earth object 2020 SO: rotation and time-lapse – 01 Dec. 2020». Virtual Telescope Project, 02-12-2020. [Consulta: 2 desembre 2020].

## Vegeu també

* 1991 VG
* J002E3
* 2006 RH$_{120}$
* 2020 CD$_3$
* Satèl·lit temporal
* Quasi-satèl·lit
* Satèl·lits hipotètics de la Terra

## Enllaços externs

* «Earth Is About to Capture a Minimoon, But There's Something Odd About This One», Michelle Starr, ScienceAlert, 22 de setembre de 2020
* «"Pseudo-MPEC" for P116rK2» Arxivat 2020-11-04 a Wayback Machine., Projecte Pluto, 19 de setembre de 2020
* 2020 SO a la JPL Small-Body Database
** Aproximació · Descobriment · Efemèrides · Diagrama orbital · Elements orbitals · Paràmetres físics